ھوتێل ئەورووپا (ڕۆمان)

هۆتێل ئەوڕوپا ڕۆمانێکی کوردییە لەلایەن فەرهاد پیرباڵ نووسراوە،FARHAD PIRBAL // PSHTEWAN KAMAL BABAKIR AND DAVID SHOOK، ماڵپەڕی caesuramag، ١٥ی کانوونی دووەمی ٢٠٢١ بڵاوکراوەتەوە. لە ساڵی ٢٠١٠ و لەلایەن دەزگای ئاراسەوە چاپی یەکەمی بڵاوکراوەتەوە و پێکهاتووە لە ٢٠٨ لاپەڕە و دواتریش لە ساڵی ٢٠١٧ ماڵی وەفایی چاپی دووەمی بڵاوکردۆتەوە. ڕۆمانەکە وەکو گێڕانەوەی ڕووداوێکە لە ژیانی نووسەر لە فەڕەنسا.ڕۆمانی هوتێل ئەورووپا، فەرهاد پیرباڵ، لاپەڕە ٢٠٨. لە ڕۆمانەکەدا کاریگەری کەلتوور، پەناهەندەیی و جیاوازییەکانی نێوان ڕۆژئاوا و ڕۆژهەڵاتی خستۆتەڕوو.Aziz, Kaify & Hamadamin, Yadgar. (2018). Culture as diaspora in Farhad Pirbal's Novel "Hotel Europe". Twejer. 1. 61-84. 10.31918/twejer.1812.4.

 چیڕۆکی ڕۆمانەکە 
چیڕۆکەکە باس لە ژیان و ئاوارە بوون دەکا لە فەڕەنسا، نووسەر باس لە چیرۆکێکی سەرنجراكێشی راستەقینەدەکات کە دوو کەس هاوشیوەی یەکترن بەهۆی کوردێکەوە یەکتر دەبینن ، یەکێکیان محەمەدی حاجی زادە کە مەلایەکی ئیسلامی ئێرانی، ئەوەی تریش مسیو لوسیانا کە جوولەکەیەکی دەوڵەمەندی دانیشتووی فەڕەنسا،  محەمەدی حاجی زادە، لەبەر ناخۆشی ژیان و ڕاوەدوونانی لەلایەن دەسەڵاتداران، هاتووە و بۆتە ئاوارەی فەڕەنسا. کەچی مسیۆ لووسیانا، کە کەسێکی دەوڵەمەندە و دانیشتووی فەڕەنسایە، دەیەوێ بچێتە ئێران و سەر لە خۆشەویستەکەی بدا، کە ماوەیەکی زۆرە بەجێیهێشتووە. سەرەنجام تێکەڵکێشی دروستدەبێ لە نێوان ئەو دوو کەسیاتیە لێکچووە.

 کارەکتەرەکان 

 فەرهاد کە خودی نووسەری ڕۆمانەکەیە، ئەوا وەک چیڕۆکخوانی ڕۆمانەکەش دەردەکەوێت کە کوردێکە بەهۆی جەنگی عێراق و ئێران وڵاتەکەی جێهێشتووە و لە فەڕەنسا وەک پەنابەرێک دەژی. فەرهاد لە هۆتێلێکی سێ ئەستێرە وەک کەسی پێشوازی کاردەکات، هەروەها خەریکی کاری وێنەکێشانە و تابلۆکانی دەفرۆشێت.
 محەممەدی مەلا زادە مەلایەکی ئێرانییە کە لە کاری مەلایی دەرکراوە، لە فەڕەنسا پەناهەندەیە، ماوەیەکی زۆر بەدوای وەرگرتنی هاوڵاتینامەی فەڕەنسییە بەڵام بەردەوام لەلایەن دەوڵەتەوە ڕەت دەکرێتەوە. ئەو لەگەڵ فەرهاد هاوڕێن.
 ساقی گوڵچین ژنە قژکورتێک و فێمێنستێکی ئێرانی بوو، خاوەنی گالێرییەک بوو لە شاری سان فرانسیسکۆ لە ئەمریکا. ساقی چەند جارێک تابلۆکانی فەرهادی کڕیوە و وەک تابلۆیەکی کوردی لە گالێرییەکەی ئەمریکای فرۆشتووە.
 مەدام گالاتتی ژنێکە کە تەمەنی لە دەوری ٧٠ ساڵانەیە، خاوەنی ئەو هۆتێلەیە کە فەرهاد کاری لێ دەکات، جگە لەوەش خاوەنی هۆتێل دەرمانخانەیە لە وڵاتانی دیکە.
 مسیۆ لووسیانا کوڕە جوولەکەیەکی بەڕەچەلەک پۆرتووگالییە، کوڕی مەدام گالاتتییە. دەبێتە هاوڕێی فەرهاد و وتووێژ لەسەر ئەدەبیاتی ڕۆژهەڵاتیی دەگۆڕنەوە.

 سەرچاوەکان 

پۆل:وتارە ھەتیوەکان
پۆل:ڕۆمانە کوردییەکان
پۆل:ھۆتێل
پۆل:کتێبەکانی فەرھاد پیرباڵ